กทม. เผยไทม์ไลน์ผู้ติดเชื้อโควิด เชื่อมโยงคลัสเตอร์ทองหล่อ 40 ราย
กทม. เผยไทม์ไลน์ผู้ติดเชื้อโควิด เชื่อมโยงคลัสเตอร์ทองหล่อ 40 ราย
กทม. เผยไทม์ไลน์ผู้ติดเชื้อโควิด เชื่อมโยงคลัสเตอร์ทองหล่อ 40 ราย
5 เม.ย. 2564

สำนักอนามัย กรุงเทพมหานคร เปิดเผยว่า สืบเนื่องจากข้อมูลการสอบสวนโรคของกระทรวงสาธารณสุข พบผู้ติดเชื้อที่ จ.ปทุมธานี 5 ราย มีประวัติไปเที่ยวสถานบันเทิง ย่านรังสิต และความเชื่อมโยงกับครอบครัวนักร้อง นักดนตรี 5 ราย ที่ไปเล่นดนตรี ร้องเพลง และไปเที่ยวในสถานบันเทิงหลายแห่งทั้งในกรุงเทพฯ นนทบุรี นครปฐม รวมทั้งพบว่า ผู้ติดเชื้อที่มีประวัติเดินทางไปเที่ยวสถานบันเทิงแถวทองหล่อ กรุงเทพมหานครจึงได้เร่งค้นหาผู้ป่วยติดเชื้อเพิ่มเติม ซึ่งจากการสอบสวนโรคดังกล่าว พบผู้ติดเชื้อทั้งสิ้น 40 ราย เป็นนักเที่ยว พนักงาน และผู้สัมผัสเสี่ยง ดังนี้
– ผับคริสตัล ทองหล่อ 25 พบ 21 ราย
– ร้านบ้านพหล คาเฟ่ แอนด์บาร์ จตุจักร พบ 3 ราย
– ร้าน Ekamai Beer House พบ 8 ราย
– ผับ บาร์ บาร์ บาร์ ทองหล่อ และ Dollar Bangkok พบ 5 ราย
– ร้าน The cassette music bar เอกมัย, Pub dirty พบ 3 ราย
ทั้งนี้เจ้าหน้าที่ควบคุมโรคได้ทำความสะอาดพื้นที่และตรวจค้นหาผู้ติดเชื้อเชิงรุกทั้งหมดแล้ว และทางกรุงเทพฯ แจ้งว่าหากใครเคยไปใช้บริการร้านดังกล่าวนี้ให้เข้าระบบ BKKcovid19 หากระบบแจ้งว่าเป็นกลุ่มเสี่ยงสูง กทม. จะจัดเจ้าหน้าที่ติดต่อโดยเร็วที่สุด

 